Diari Oficial de la Generalitat Valenciana


Sumari del DOGV 4392, del 04-12-2002 (2002/13028)

Informació pública de l'aprovació de la convocatòria i de les bases per a la provisió de dos places d'administratiu de l'administració general vacants en la plantilla de funcionaris de carrera, compreses en l'oferta d'ocupació públic 2001 de l'Ajuntament de Xeraco.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13567


Data del document
:   18-11-2002

Organisme emissor
:   Ajuntament de Xeraco

Tipus de document
:   Resolució

Descriptors 

:   * Xeraco
    * professió administrativa
    * administració local
    * concurs administratiu

Informació pública de l'aprovació de la convocatòria i de les bases per a la provisió de dos places d'administratiu de l'administració general vacants en la plantilla de funcionaris de carrera, compreses en l'oferta d'ocupació públic 2001 de l'Ajuntament de Xeraco. [2002/Q13021]
  
L'Alcaldia de Xeraco, per mitjà de la Resolució número 581/2002, de 18 de novembre de 2002, va aprovar la convocatòria i les bases del procediment selectiu que literalment es reproduïx a continuació:
  
Bases reguladores de la convocatòria per a cobrir dos places d'administratiu d'administració general, vacants en la plantilla de funcionaris de carrera, compreses en l'oferta d'ocupació publica de 2001 de l'Ajuntament de Xeraco.
  
Primera. Objecte de la convocatòria
  
Les presents bases tenen per objecte establir les normes per què s'ha de regir el procés de selecció per a la provisió de dos places d'administratiu d'administració general, vacants en la plantilla d'este ajuntament, de les quals una es reserva per a promoció interna i una altra per al torn lliure.
  
Estes dos places estan incloses en l'escala d'administració general, subescala administrativa, i dotades amb els emoluments corresponents al grup C, de l'article 25 de la Llei 30/1984, de 2 d'agost, i la resta que corresponguen de conformitat amb la legislació vigent, plantilla i catàleg de llocs de treball de l'Ajuntament de Xeraco.
  
El procediment selectiu serà el d'oposició per a la promoció interna i concurs oposició per al torn lliure.
  
Segona. Requisits dels aspirants
  
1. Els aspirants de promoció interna, per a prendre poder prendre part en el procés selectiu hauran de tindre la condició de funcionari de carrera de l'Ajuntament de Xeraco, acreditar una antiguitat d'almenys dos anys en la subescala d'auxiliars administratius d'administració general, grup D, i estar en servici actiu. Així mateix, s'exigirà estar en possessió del títol de batxiller superior o equivalent, o conforme al que disposa la disposició addicional 22 de la Llei 30/84, de 2 d'agost, posseir una antiguitat de 10 anys en cos o escala del grup D, auxiliar d'administració general, o una antiguitat de cinc anys, també com auxiliar administratiu i haver superat el curs específic de formació a què es referix la mateixa disposició addicional.
  
2. Els aspirants per torn lliure hauran de reunir els següents requisits:
  
a) Tindre la nacionalitat espanyola o estar inclòs en algun dels supòsits de la Llei 17/1993, de 23 de desembre.
  
b) Tindre complits 18 anys i no excedir d'aquella edat en què es puga accedir a la jubilació en el règim general de la Seguretat Social.
  
c) Estar en possessió del títol de Batxiller, Formació Professional de segon grau o equivalent o en condicions d'obtindre'l en la data en què acabe el termini de presentació d'instàncies, en cada cas.
  
d) No patir malaltia o defecte físic que impedisca l'acompliment de les corresponents funcions.
  
e) No haver sigut separat per mitjà d'expedient disciplinari, del servici a l'estat, a les comunitats autònomes, o a les entitats locals, no trobar-se inhabilitat per a l'exercici de funcions públiques per sentència ferma.
  
f) No estar sotmés en causes d'incompatibilitat de conformitat amb el que establix la Llei 53/1984, de 26 de desembre, d'Incompatibilitats del Personal al Servici de les Administracions Públiques.
  
Tercera. Instàncies
  
3.1 Les persones que desitgen participar en les proves selectives corresponents hauran de sol·licitar-ho per mitjà d'instància dirigida a l'Alcaldia, adjuntant justificant d'haver abonat els drets d'examen, així com els documents acreditatius per a la fase de concurs, originals o fotocòpies compulsades. Els mèrits hauran d'estar referits a la data de terminació del termini de presentació d'instàncies. Per al supòsit que desitgen aportar mèrits en la fase de concurs, hauran de fer-ho per mitjà d'originals o fotocòpies compulsades, juntament amb la instància i en sobre tancat, no tenint-se en compte mèrit algun que no s'acredite en eixe moment. En la instància hauran de relacionar-se els mèrits que s'inclouen en sobre tancat.
  
3.2 Termini
  
El termini per a la presentació d'instàncies serà de 20 dies naturals, comptats a partir del dia següent a la publicació de l'anunci de convocatòria en el Boletín Oficial del Estado, el qual obrirà el citat període de presentació.
  
3.3 Drets d'examen
  
S'establixen com a drets d'examen la quantitat de 48 euros.
  
L'import dels drets d'examen podrà ser tornat quan l'aspirant no fóra admés a les proves per falta dels requisits per a participar en estes.
  
Quarta. Admissió d'aspirants
  
4.1 Admissió d'aspirants.
  
Per a poder ser admesos bastarà que els aspirants manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies i d'haver abonat els drets examen.
  
4.2. Relació provisional d'admesos i exclosos.
  
Una vegada finalitzat el termini de presentació d'instàncies, l'Alcaldia Presidència dictarà resolució, en el termini de 10 dies, en què declararà aprovades les llistes provisionals d'aspirants admesos i exclosos, la qual adoptarà en atenció a allò que s'ha declarat pels aspirants i sense perjuí del que determina la base relativa la presentació de documents. En esta resolució, que es publicarà en el Butlletí Oficial de la Província de Valencia i en el tauler d'anuncis, constarà el nom i cognoms dels aspirants admesos i exclosos i, si és procedent, el motiu de la no admissió, lloc, data i hora de constitució del tribunal, la composició del mateix, així com la data, hora i lloc de començament de les proves selectives i l'orde d'actuació dels aspirants, segons els establit en la base 6.3. En la dita resolució es concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió. Els errors de fet podran esmenar-se en qualsevol moment, d'ofici o a petició de l'interessat.
  
4.3 Relació definitiva d'admesos i exclosos.
  
Conclòs el termini de reclamacions i esmenes, sense presentar-se alguna, la llista provisional esdevindrà automàticament definitiva, sense necessitat de nova publicació. En cas contrari, açò és, que es presenten reclamacions, seran acceptades o refusades en la resolució per la qual s'aprove la llista definitiva d'admesos i exclosos, que es publicarà, així mateix en els llocs indicats per a la llista provisional. Els aspirants que, dins del termini assenyalat, no esmenaren l'exclusió o al·leguen l'omissió, justificant el seu dret a ser inclosos en la relació d'admesos, seran definitivament exclosos de la realització de les proves.
  
4.4. Recursos contra la resolució aprovatòria de la relació d'admesos i exclosos.
  
La resolució aprovatòria de la llista definitiva d'admesos i exclosos esgota la via administrativa, per consegüent i de conformitat amb el que disposa els articles 116 i 117 de la llei 30/1992, de 26 de novembre, amb les modificacions introduïdes per la Llei 4/1999, de 13 de gener, i en els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats podran optar per interposar un dels següents recursos:
  
a) Amb caràcter potestatiu, recurs de reposició davant de l'Alcaldia Presidència en el termini d'un mes, a comptar des del sendemà de la publicació de la citada resolució en el Butlletí Oficial de la Província de València.
  
Transcorregut un mes des del sendemà de la interposició del recurs de reposició sense que este haja sigut resolt, podrà entendre's desestimat a fi de poder interposar recurs contenciós administratiu, a la seua elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.
  
b) Recurs contenciós administratiu a la seua elecció, davant dels jutjats del mateix orde de València, o davant del jutjat contenciós administratiu del seu propi domicili, dins del termini de dos mesos, comptats des del sendemà de la publicació de la referida resolució en el mencionat butlletí.
  
Tot això sense perjuí de poder exercitar-se qualsevol altre recurs o acció que s'estime procedent en defensa dels seus interessos.
  
Cinquena. Tribunal
  
5.1 Composició: la composició del tribunal de selecció, estarà integrada pels següents membres, tots ells amb veu i vot:
  
President: el de la corporació o membre de la mateixa en qui delegue.
  
Secretari: el de la corporació.
  
Vocals:
  
- El regidor delegat de Personal, o persona en qui delegue.
  
- Un representant de la Generalitat Valenciana, designat per la Direcció General d'Interior.
  
- Un representant del personal funcionari de la corporació proposat per l'organització sindical representativa dels funcionaris d'este ajuntament.
  
- Un funcionari de superior o igual categoria designat pel president de la corporació.
  
5.2 Abstenció i recusació
  
Quan els membres de tribunal concórreguen en alguna de les circumstàncies previstes en l'article 28 de la Llei 30/1992, de 26 de novembre, s'abstindran d'intervindre i comunicaran esta circumstància a la Presidència.
  
Els aspirants podran recusar-los en la forma prevista en l'article 29 de la citada llei.
  
5.3 Constitució i actuació.
  
El tribunal no podrà constituir-se ni actuar sense l'assistència de més de la meitat dels membres, titulars o suplents indistintament. Tots els membres del tribunal tindran veu i vot.
  
5.4 Actes de les sessions del tribunal.
  
De totes i cada una de les sessions del tribunal, tant de celebració d'exercicis, correcció i avaluació, i deliberació dels assumptes de la seua competència, el secretari estendrà acta, que serà firmada per tots els membres del tribunal, on es faran constar les qualificacions dels exercicis, l'avaluació individualitzada dels mèrits de cada aspirant en cas de concurs i també les incidències i les votacions que es produïsquen.
  
5.5 Cessament dels membres del tribunal.
  
Si els membres del tribunal de selecció, una vegada iniciades les proves de selecció de l'oposició o les qualificacions dels mèrits del concurs, cessaren en els càrrecs en virtut dels quals van ser designats, continuaran exercint les seues funcions fins que acabe totalment el procés selectiu que es tracte. Si per qualsevol motiu els membres del tribunal, el Secretari, o President o els seus suplents, amb independència de la responsabilitat en què incórreguen, no volen o no poden continuar sent membres, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i previs els tràmits corresponents, es designaran els substituts de què hagen cessat, i posteriorment, es realitzaran les actuacions que falten fins a la terminació del referit procés selectiu.
  
5.6 Incidències.
  
El tribunal està facultat per a resoldre els dubtes i qüestions que puguen suscitar-se durant la realització de les proves i pendre els acords necessaris per a garantir el bon orde del procés selectiu en tot el que no estiga previst en estes bases. Així mateix, està facultat, per a l'adequada interpretació de les mateixes.
  
5.7 Motivació dels actes del tribunal que posen fi al procés selectiu.
  
Els actes que posen fi al procés selectiu hauran de ser motivats. La motivació dels actes del tribunal dictats en virtut de discrecionalitat tècnica, científica o professional en el desenvolupament de la seua comesa de valoració, bastarà que estiga referida al compliment de les normes legals i reglamentàries, així com de les presents bases.
  
5.8 Revisió i impugnació de les resolucions del tribunal. Les resolucions del tribunal de selecció vinculen a l'administració, sense perjuí que esta, si és procedent, puga procedir a la seua revisió, conforme al que preveuen els articles 102 i següents de la Llei de Règim Jurídic de les Administracions Públiques i del Procediment Administratiu Comú.
  
Contra les resolucions i actes del tribunal de selecció, així com contra els seus actes de tràmit, si estos últims decidixen directa o indirectament el fons de l'assumpte, determinen la impossibilitat de continuar el procediment, produïxen indefensió o perjuí irreparable a drets i interessos legítims, podrà interposar-se pels interessats els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
5.9 Indemnitzacions per raó del servici.
  
Els membres del tribunal percebran les compensacions per assistència establides en el Reial Decret 462/2002, de 24 de maig (BOE núm. 129, de 30 de maig), tenint la consideració el tribunal, als dits efectes, de categoria segona.
  
Sisena. Calendari de les proves
  
6.1 Començament del primer exercici.
  
La data, lloc i començament de les proves del primer exercici s'anunciarà en el Butlletí Oficial de la Província de València, així com la composició i data de constitució del tribunal actuant. La valoració dels mèrits al·legats en la fase de concurs es farà amb caràcter previ al primer exercici de l'oposició, no tindrà caràcter eliminatori, ni podrà tindre's en compte per a superar les proves de la fase d'oposició.
  
6.2 Exposició pública de l'anunci de l'inici del segon exercici i successius.
  
L'exposició pública de l'anunci del segon i successius exercicis s'efectuarà pel tribunal en el tauler d'anuncis de l'ajuntament. Esta exposició pública es realitzarà amb 48 hores, almenys, d'antelació al començament del següent exercici, si es tracta d'un nou. Es podran reduir dites hores si ho proposara el tribunal i ho acceptaran tots els aspirants o fóra sol·licitat, per mitjà d'escrit, per estos unànimement. Açò es farà constar en l'expedient.
  
6.3 Orde d'actuació.
  
L'orde d'actuació dels aspirants, en el cas que en algun exercici no pogueren actuar conjuntament, vindrà determinat per orde alfabètic, iniciant-se per aquell el primer cognom del qual comence per la lletra «A».
  
En qualsevol moment el tribunal podrà requerir als aspirants que acrediten la seua personalitat.
  
Setena. Publicitat de les qualificacions
  
Acabades les qualificacions, en el mateix dia en què s'adopten els acords corresponents, serà exposades en el tauler d'anuncis de l'ajuntament i en el lloc on haja tingut lloc la prova, els resultats de cada u dels exercicis, les puntuacions del concurs, si és procedent, així com la relació d'aprovats.
  
Huitena. Places convocades i aprovats
  
Els tribunals no podrà aprovar ni declarar que han aprovat un nombre d'aspirants superior al de places convocades.
  
Novena. Presentació documents
  
9.1 Documentació a presentar.
  
En el termini de 20 dies naturals, a comptar des del sendemà de la publicació en el tauler d'anuncis de la llista d'aprovats, els aspirants aprovats pel tribunal presentaran en el Registre General de l'ajuntament els documents acreditatius de les condicions de capacitat i requisits exigits en la norma 2 de les presents bases per a la plaça a què han optat.
  
9.2 Aspirants aprovats que gaudixen de la condició de treballadors de l'administració.
  
Els que tinguen la condició de funcionari públic estan exempts de justificar les condicions i requisits ja acreditats quan van obtindre el seu nomenament anterior.
  
Deu. Nomenament i presa de possessió
  
Qui sense causa justificada, no prenga possessió en el termini de 20 dies, perdrà tots els drets derivats de la superació de les proves selectives i del següent nomenament conferit.
  
Onze. Impugnacions
  
11.1 Impugnacions.
  
Contra les presents bases, l'acord aprovatori de les quals és definitiu en via administrativa, podrà interposar-se pels interessats legitimats un dels següents recursos:
  
a) Amb caràcter potestatiu, recurs de reposició davant de l'Alcaldia Presidència en el termini d'un mes, a comptar des del sendemà de la publicació de la citada resolució en el Boletín Oficial del Estado.
  
Transcorregut un mes des del sendemà de la interposició del recurs de reposició sense que este haja sigut resolt, podrà entendre's desestimat a fi de poder interposar recurs contenciós administratiu, a la seua elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.
  
b) Recurs contenciós administratiu a la seua elecció, davant dels jutjats del mateix orde de València, o davant del jutjat contenciós administratiu del seu propi domicili, dins del termini de dos mesos, comptats des del sendemà de la publicació de la referida resolució en el Boletín Oficial del Estado.
  
Contra els actes administratius definitius es deriven de les bases podran ser interposats pels interessats els oportuns recursos en els casos i en la forma establits en la Llei 4/1999 de modificació de la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 9/1998, de 13 de juliol, Reguladora de la Jurisdicció Contenciosa Administrativa.
  
Dotze. Desenvolupament de les proves
  
A) Plaça d'administratiu de promoció interna: el procés selectiu constarà d'una fase d'oposició, que constarà dels següents exercicis:
  
Primer: de caràcter obligatori i eliminatori.
  
Consistirà en la pràctica escrita d'un test de 50 preguntes, amb quatre respostes alternatives, de les quals només serà una la contestació correcta, sobre les matèries que conformen el temari que s'incorpora a les bases com annex I.
  
Els aspirants disposaran d'un termini d'una hora per a la realització d'este primer exercici.
  
Les contestacions encertades es puntuaran amb 0,20 punts, i per les errònies es descomptaran 0,10 punts, no puntuant-se les contestacions en blanc. En conseqüència l'exercici es qualificarà de 0 a 10 punts, amb un decimal, sent necessari obtindre un mínim de 5 punts per a superar-lo, i sense que s'admeta l'arredoniment en la qualificació obtinguda.
  
Segon: de caràcter obligatori i eliminatori.
  
Consistirà a redactar per escrit, en un temps màxim de dos hores, un supòsit pràctic a elegir d'entre els dos que plantejarà el tribunal, relatiu a tasques pròpies de la plaça d'administratiu d'administració general, adequant-se les dificultats d'este a la categoria de la plaça convocada.
  
El present exercici es puntuarà de 0 a 10 punts, i serà necessari obtindre un mínim de 5 punts per a superar-lo.
  
Tercer exercici. De caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat.
  
La duració d'este exercici serà establida pel tribunal a la vista de la dificultat de l'exercici que siga proposat.
  
B) Plaça d'administratiu per torn lliure: el procés selectiu es realitzarà per mitjà de concurs oposició, i cada una de les fases de les següents proves comptarà:
  
a) Fase d'oposició.
  
Constarà dels següents exercicis:
  
Primer: de caràcter obligatori i eliminatori.
  
Consistirà en la pràctica escrita d'un test de 50 preguntes, amb quatre respostes alternatives, de les quals només serà una la contestació correcta, sobre les matèries que conformen el temari que s'incorpora a les bases com annex II.
  
Els aspirants disposaran d'un termini d'una hora per a la realització d'este primer exercici. Les contestacions encertades es puntuaran amb 0,20 punts, i per les errònies es descomptaran 0,10 punts, i no es puntuaran les contestacions en blanc. En conseqüència l'exercici es qualificarà de 0 a 10 punts, amb un decimal, i serà necessari obtindre un mínim de 5 punts per a superar-lo, i sense que s'admeta l'arredoniment en la qualificació obtinguda.
  
Segon: de caràcter obligatori i eliminatori.
  
Consistirà a redactar per escrit, en un temps màxim de dos hores, un supòsit pràctic a elegir d'entre els dos que plantejarà el tribunal, relatiu a tasques pròpies de la plaça d'administratiu d'administració general, i les dificultats d'este s'adequaran a la categoria de la plaça convocada.
  
El present exercici es puntuarà de 0 a 10 punts, i serà necessari obtindre un mínim de 5 punts per a superar-lo.
  
Tercer exercici. De caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat.
  
La duració d'este exercici serà establida pel tribunal a la vista de la dificultat de l'exercici que siga proposat.
  
Este exercici serà puntuat de 0 a 5 punts.
  
b) Fase de concurs.
  
Els mèrits a valorar en la fase de concurs són els següents:
  
1. Antiguitat: fins a un màxim de 4,50 punts
  
Es valorarà a raó de 0,50 punts per any complet de servicis prestats com a administratiu de l'administració general en qualsevol administració o entitat pública, i haurà d'acreditar-se per mitjà de certificat emés pels òrgans competents.
  
2. La realització de cursos oficials de formació referits a les tasques pròpies dels llocs de treball objecte de la convocatòria, puntuable segons el següent barem:
  
Duració del curset
  
De 15 a 25 hores de duració 0,75 punts
  
De 26 a 50 hores de duració 1 punt
  
De 51 a 100 hores de duració 1,25 punts
  
Les jornades, cursos de duració inferior a 15 hores, o en els que no s'indique la seua duració, es computaran amb 0,20 punts.
  
La puntuació de l'escala anterior operarà de forma individualitzada per a cada curset acreditat, però pel total de cursets, jornades o seminaris no es podrà obtindre més de 3,50 punts.
  
3. Coneixements de valencià.
  
Per l'acreditació de coneixements de valencià per mitjà de certificat expedit per la Junta Qualificadora de Coneixements del Valencià, o qualsevol altra que legalment resulte equivalent s'indiquen, en funció del nivell que s'acredite:
  
Nivell oral 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
Tan sols serà puntuat el nivell superior de coneixements que s'acredite, per a això la puntuació màxima que es podrà atorgar en este apartat serà d'1 punt.
  
4. Titulació: es valorarà la titulació superior a la requerida com a requisit per a l'accés a la plaça convocada, fins a un màxim d'1 punt, no es valoraran els títols que siguen necessaris per a la consecució d'altres de nivell superior
  
Diplomatura: 0,75 punts.
  
Llicenciatura: 1 punt.
  
En conseqüència, el total de la puntuació màxima que qualsevol aspirant podrà obtindre en esta fase de concurs no podrà superar els 10 punts.
  
ANNEX I
  
Temari promoció interna.
  
Tema 1. Drets i deures fonamentals dels espanyols. La seua garantia i suspensió.
  
Tema 2. El Govern i l'administració. Relacions del Govern amb les Corts Generals.
  
Tema 3. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 4. La relació juridicoadministrativa. Concepte. Subjectes: l'administració i l'administrat. Els actes jurídics de l'administrat.
  
Tema 5. El Procediment administratiu: concepte i classes. La seua regulació en el dret positiu: principis informadors.
  
Les fases del procediment administratiu: iniciació, ordenació, instrucció i terminació. El silenci administratiu.
  
Tema 6. L'acte administratiu: concepte, classes i elements. Motivació i notificació.
  
Tema 7. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu. Revalidació, conservació i conversió.
  
Tema 8. Formes de l'acció administrativa, amb especial referència a l'administració local. L'activitat de foment. L'activitat de policia: les llicències. El servici públic local: formes de gestió del servici públic local.
  
Tema 9. La intervenció administrativa en la propietat privada. L'expropiació forçosa.
  
Tema 10. El municipi: concepte i elements. El terme municipal. La població: especial referència a l'empadronament.
  
Tema 11. Organització municipal. Competències.
  
Tema 12. Règim general de les eleccions locals.
  
Tema 13. Ordenances, reglaments i bans. Procediment d'elaboració i aprovació. Infraccions.
  
Tema 14. El personal al servici de les entitats locals: funcionaris, personal eventual i personal laboral.
  
Tema 15. Els béns de les entitats locals. El domini públic. El patrimoni privat d'estes.
  
Tema 16. Especialitats del procediment administratiu local. El registre d'entrada i eixida de documents: Requisits en la presentació de documents. Comunicacions i notificacions.
  
Tema 17. Funcionament dels òrgans col·legiats locals: règim de sessions i acords. Actes i certificats d'acords. Les resolucions del president de la corporació.
  
Tema 18. Intervenció en l'edificació i ús del sòl: les llicències. Intervenció administrativa en defensa del medi ambient: les activitats molestes, insalubres, nocives i perilloses.
  
Tema 19. El pressupost: principis pressupostaris. La Llei General Pressupostària.
  
Tema 20. Les hisendes locals. Classificació dels ingressos. Les ordenances fiscals.
  
Tema 21. Els pressupostos de les entitats locals. Principis, integració i documents que consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdits i altres figures. Liquidació del pressupost.
  
Tema 22. El gasto públic local: concepte i règim legal. Execució dels gastos públics. Comptabilitat i comptes
  
ANNEX II
  
Temari torn lliure.
  
Tema 1. La Constitució Espanyola de 1978. Estructura i principis fonamentals. El Tribunal Constitucional. La reforma de la Constitució.
  
Tema 2. Drets i deures fonamentals dels espanyols, garantia i suspensió.
  
Tema 3. L'organització de l'estat en la Constitució: organització institucional o política i organització territorial, La corona. Les Corts Generals. Defensor del Poble i Tribunal de Comptes.
  
Tema 4. El poder judicial. El Consell del Poder Judicial. El ministeri fiscal.
  
Tema 5. El Govern i l'administració. Relacions del Govern amb les Corts Generals.
  
Tema 6. Les administracions públiques en l'ordenament espanyol. L'administració general de l'estat. Les comunitats autònomes. Estatuts d'autonomia. L'administració local. L'administració institucional.
  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 8. Sotmetiment de l'administració a la llei i al dret. Fonts del dret administratiu.
  
Tema 9. La relació juridicoadministrativa. Concepte. Subjectes: l'administració i l'administrat. Els actes jurídics de l'administrat.
  
Tema 10. El procediment administratiu: concepte i classes. La seua regulació en el dret positiu: principis informadors. Les fases del procediment administratiu: iniciació, ordenació, instrucció i terminació. El silenci administratiu.
  
Tema 11. Dimensió temporal del procediment. Els procediments especials: reclamacions prèvies a l'exercici de les accions civils i laborals. La potestat sancionadora i altres procediments
  
Tema 12. L'acte administratiu: concepte, classes i elements. Motivació i notificació.
  
Tema 13. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu. Revalidació, conservació i conversió.
  
Tema 14. Revisió dels actes administratius. Revisió d'ofici. Els recurs administratius. El recurs d'alçada. El recurs potestatiu de reposició. El recurs extraordinari de revisió. El recurs economicoadministratiu.
  
Tema 15. Formes de l'acció administrativa, amb especial referència a l'administració local. L'activitat de foment. L'activitat de policia: les llicències. El servici públic local: formes de gestió del servici públic local.
  
Tema 16. La intervenció administrativa en la propietat privada. L'expropiació forçosa.
  
Tema 17. La responsabilitat de l'administració pública
  
Tema 18. El règim local espanyol. Principis constitucionals i regulació jurídica.
  
Tema 19. El municipi: concepte i elements. El terme municipal. La població: l'empadronament.
  
Tema 20. Organització municipal. Competències.
  
Tema 21. La província. Organització provincial. Competències.
  
Tema 22. Altres entitats locals. Mancomunitats, comarques o altres entitats que agrupen diversos municipis. Àrees metropolitanes. Les entitats d'àmbit territorial inferior al municipal.
  
Tema 23. Règim general de les eleccions locals.
  
Tema 24. Relacions de les entitats locals amb les restants administracions territorials. L'autonomia local.
  
Tema 25. Ordenances, reglaments i bans. Procediment d'elaboració i aprovació. Infraccions.
  
Tema 26. El personal al servici de les entitats locals: funcionaris, personal eventual i personal laboral.
  
Tema 27. Règim jurídic del personal funcionari de les entitats locals. Drets i deures. Règim disciplinari. Situacions administratives. Drets econòmics. Seguretat Social. Incompatibilitats.
  
Tema 28. Els béns de les entitats locals. El domini públic. El patrimoni privat d'estes.
  
Tema 29 Els contractes administratius en l'esfera local. La selecció del contractista. Les garanties i responsabilitat en la contractació. Execució, modificació i suspensió. Revisió de preus. Invalidesa i extinció en els contractes.
  
Tema 30. Especialitats del procediment administratiu local. El registre d'entrada i eixida de documents: Requisits en la presentació de documents. Comunicacions i notificacions.
  
Tema 31. Funcionament dels òrgans col·legiats locals: règim de sessions i acords. Actes i certificats d'acords. Les resolucions del president de la corporació.
  
Tema 32. La legislació sobre règim del sòl i ordenació urbana: principis inspiradors. Competència urbanística provincial i municipal.
  
Tema 33. El planejament urbanístic: significat, classes. Procediment d'elaboració i aprovació. Efectes de l'aprovació dels plans. Execució dels plans, Classificació del sòl.
  
Tema 34. Intervenció en l'edificació i ús del sòl: les llicències. Intervenció administrativa en defensa del medi ambient: les activitats molestes, insalubres, nocives i perilloses.
  
Tema 35. L'activitat financera. La Llei General Tributària.
  
Tema 36. El pressupost: principis pressupostaris. La Llei General Pressupostària.
  
Tema 37. Les hisendes locals. Classificació dels ingressos. Les ordenances fiscals.
  
Tema 38. Ingressos tributaris: impostos, taxes, contribucions especials. Els preus públics.
  
Tema 39. Els pressupostos de les entitats locals. Principis, integració i documents que consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdits i altres figures. Liquidació del pressupost.
  
Tema 40. El gasto públic local: concepte i règim legal. Execució dels gastos públics. Comptabilitat i comptes